**NACRT**

Na temelju članka 60. stavka 1. točke 9. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst) i članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15 i 37/21), gradonačelnik Grada Zagreba, \_\_\_\_\_\_\_\_\_\_\_\_\_\_\_\_\_, donosi

**PRAVILNIK**

**o izmjenama i dopunama Pravilnika** **o financiranju udruga**

**iz proračuna Grada Zagreba**

**Članak 1.**

U Pravilniku o financiranju udruga iz proračuna Grada Zagreba (Službeni glasnik Grada Zagreba 19/19 i 18/21) u članku 1. stavku 3. alineji 6. i stavku 4. riječi:“ fondova Europske unije i inozemnih javnih izvora“ zamjenjuju se riječima: “programa Europske unije, fondova Europske unije i inozemnih fondova“.

**Članak 2.**

U članku 3. stavku 1. riječi: „i koja podiže kvalitetu života građana Grada Zagreba“ se brišu.

**Članak 3.**

U članku 5. stavak 1. mijenja se i glasi: „ Gradonačelnik Grada Zagreba (u daljnjem tekstu: gradonačelnik) osniva i imenuje Koordinaciju Grada Zagreba za ujednačenost suradnje i postupaka dodjele financijskih potpora udrugama (u daljnjem tekstu: Koordinacija) za koordiniranje gradskih upravnih tijela nadležnih za financiranje udruga iz područja iz članka 3. stavka 1. ovoga pravilnika (u daljnjem tekstu: područja financiranja).

U članku 5. stavak 3. briše se.

**Članak 4.**

U članku 8. stavku 4. riječi: „ Ured gradonačelnika“ zamjenjuju se riječima: „gradsko upravno tijelo nadležno za razvoj civilnog društva“.

**Članak 5.**

U članku 10. stavak 2. mijenja se i glasi: „ Javni natječaji ili javni poziv sa cjelokupnom dokumentacijom objavljuju se na internetskoj stranici Grada Zagreba, a mogu biti objavljeni i na internetskoj stranici Ureda za udruge Vlade Republike Hrvatske.“

Stavak 3. briše se.

**Članak 6.**

U članku 14. iza stavka 2. dodaje se stavak 3. koji glasi: „Ispunjavanje uvjeta iz stavka 1. točke 7. ovoga članka ne odnosi se na korisnike programa i projekta iz područja međugradske i međunarodne suradnje.“

**Članak 7.**

U članku 19. iza stavka 2. dodaje se novi stavak koji glasi: „Prigovor ne odgađa daljnju provedbu natječajnog postupka.“

**Članak 8.**

U članku 20. stavku 3. alineji 2. riječ: „popisa“ zamjenjuje se sa riječi: “odluke“.

**Članak 9.**

Članak 21. mijenja se i glasi: „Odluku o odobravanju i neodobravanju financijskih sredstava donosi gradonačelnik, a objavljuje gradsko upravno tijelo nadležno za pojedino područje financiranja, u roku od osam dana od dana donošenja, na internetskoj stranici Grada Zagreba.

Odluka o odobravanju i neodobravanju financijskih sredstava sadrži: popis udruga kojima su odobrena financijska sredstva, popis udruga kojima nisu odobrena financijska sredstva, naziv programa ili projekta, razloge neodobravanja financijskih sredstava, ukupno ostvaren broj bodova, obrazloženje ocjene programa i projekta te iznos i način plaćanja.“

**Članak 10.**

U člancima 22., 23. i 24. riječi: „Prijedlog popisa o odobravanju i neodobravanju financijskih sredstava“ u određenom padežu zamjenjuju se riječima: „Odluka o odobravanju i neodobravanju financijskih sredstava“ u odgovarajućem padežu.

**Članak 11.**

U članku 23. iza stavka 2. dodaje se novi stavak koji glasi: „Prigovor ne odgađa izvršenje odluke iz stavka 1. ovoga članka niti daljnju provedbu natječajnog postupka.“

**Članak 12.**

Članak 25. briše se.

**Članak 13.**

U članku 32. stavku 3. riječi: „Ured za međugradsku i međunarodnu suradnju i promicanje ljudskih prava“ zamjenjuju se riječima: „ gradsko upravno tijelo nadležno za razvoj civilnog društva“.

**Članak 14.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**GRADONAČELNIK**

**GRADA ZAGREBA**

**Tomislav Tomašević, mag. pol.**